Dersom Justervesenet avdekker brudd på regelverket og dermed må følge opp måleredskapet, utløser det et avviksgebyr.
Den tidligere gebyrmodellen la begrensninger på Justervesenets muligheter til å ta i bruk andre tilsynsformer enn periodisk tilsyn. Justervesenets kontroller har vist at tilsyn basert på stikkprøver og risikovurderinger gir langt større effekt. Formålet med innføring av fast årsavgift er at Justervesenet får nødvendig fleksibilitet til å tilpasse tilsynet, og gjennom dette oppnå større tillit til målinger ved å målrette tilsynet der det trengs mest. Omlegging fra gebyr per tilsyn til årsavgift på flere områder, åpner for andre og nye tilsynsformer som risikobasert tilsyn, stikkprøvebasert tilsyn, informasjonskampanjer og lignende.